Jumătate dintre angajații Ford Craiova s-au întors la muncă în condiții speciale.
Aproximativ 3 mii de oameni vor relua activitatea la Ford Craiova. Producţia va fi reluată în condiţii speciale. Jumătate din angajaţi rămân în şomaj tehnic.
Ford Craiova și-a reînceput activitatea după mai bine de 6 săptămâni de la închiderea uzinei din cauza epidemiei de coronavirus. Lucrează doar jumătate dintre angajați, restul de peste 3.000 fiind încă în șomaj tehnic.Se va lucra în condiții speciale: măștile de protecție sunt obligatorii, iar fiecare persoană care intră în uzină trebuie să completeze, zilnic, un chestionar privind starea de sănătate.Activitatea în fabrica de autoturisme de la Craiova va fi reluată etapizat. Primii care revin la lucru sunt angajaţii din secţiile Producţie Vehicule şi Producţie Motoare. Aceştia vor lucra într-un singur schimb, în condiţii speciale, anunţă reprezentanţii producătorului american de autoturisme.Sursa foto: Profimedia.